#

**VÝROČNÁ SPRÁVA**

**2017**

**Obsah**

**1. Úvodné slovo predsedu predstavenstva** ......................... **3**

**2. Profil spoločnosti** .............................................................. **4**

**3. Čo priniesol so sebou rok 2017** ........................................ **9**

**4. Nové výzvy do ďalších rokov** ........................................... **10**

**5. Ľudské zdroje** ..................................................................... **11**

**6. Výsledky hospodárenia spoločnosti** ................................ **12**

**7. Ďalšie skutočnosti**

**8. Účtovné výkazy** ................................................................... **17**

**9. Správa audítora** ................................................................... **17**

#

# 1. Úvodné slovo predsedu predstavenstva

**Vážení klienti, obchodní partneri a akcionári**

predkladám Vám Výročnú správu spoločnosti Eurolab Lambda a.s. v ktorej prezentujeme výsledky celoročného úsilia kolektívu našej spoločnosti. Spokojnosť zákazníkov je primárny cieľ našej spoločnosti, udržaniu dlhodobých vzťahov so zákazníkmi podriaďujeme svoju stratégiu.

 Pri hodnotení výsledkov v roku 2017 môžeme konštatovať, že naša spoločnosť dosiahla lepšie výsledky ako v roku 2016 len v niektorých parametroch. Ak chceme v roku, ktorý je pred nami zabezpečiť lepšie výsledky našej spoločnosti a zároveň zabezpečiť jej rast musíme flexibilne reagovať na rastúce potreby trhu. Vzhľadom na pripravované projekty je možné predpokladať v ďalšom roku priaznivý vývoj.

V mene predstavenstva sa chcem poďakovať všetkým zamestnancom za pozitívne prijatie nevyhnutných organizačných zmien, ktoré uplynulý rok priniesol, vysoké pracovné nasadenie, zodpovednosť, spoľahlivosť, ktoré stoja za spoločne dosahovanými výsledkami a verím, že budú základom na dosiahnutie ambicióznych cieľov v nasledujúcom období. Moje poďakovanie patrí rovnako i zákazníkom a obchodným partnerom, ktorých dôvera je najcennejším ohodnotením našej snahy. Som presvedčený, že aj v budúcnosti sa nám podarí vytvoriť také vzťahy, ktoré budú základom pre ďalší rozvoj spoločnosti.

# 2. Profil spoločnosti

**Identifikačné údaje**

Obchodné meno: Eurolab Lambda a.s.

Sídlo spoločnosti: T. Milkina 2, 917 01 Trnava

Právna forma: akciová spoločnosť

Registrácia: Obchodný register Okresného súdu Trnava, oddiel: Sa, vložka č: 10429/T

Založená: 11.11.2003

IČO: 35869429

DIČ: 2021755208

IČ DPH: SK 2021755208

**Kontakty**

T. Milkina 2, 917 01 Trnava

[www.eurolambda.sk](http://www.eurolambda.sk)

e-mail: eurolambda@eurolambda.sk

tel. 033/5341448 - 9

fax: 033/54 43094

**Členovia štatutárnych orgánov spoločnosti:**

Predstavenstvo:

predseda predstavenstva - Ing. Peter Krajčovič

Prokúra:

Ing. Denisa Gulišová

Dozorná rada:

člen dozornej rady – Viliam Krajčovič

člen dozornej rady – Ing. Jozef Hupka

člen dozornej rady – Mgr. Blanka Krajčovičová

**Predstavenie spoločnosti**

Eurolab Lambda a.s. je obchodno – výrobná spoločnosť zabezpečujúca dodávky, aplikačnú podporu, technický a poradenský servis v oblasti zdravotníctva, veterinárnej medicíny, laboratórii kvality, lekárskych ambulancií, výskumu a školstva.

O našom mieste na trhu rozhoduje spolu s cenovou politikou, dodávateľskou pružnosťou a spoľahlivosťou predovšetkým kvalita našich produktov. Ako jeden z významných a dynamicky sa rozvíjajúcich dodávateľov pomôcok a spotrebného materiálu pre zdravotníctvo smerujeme k špičkovej kvalite našich produktov cestou efektívnej súčinnosti vo vnútri spoločnosti a vysokých nárokov na našich dodávateľov, riadiac sa pevnými a exaktnými pravidlami, procesným prístupom s trvalým sledovaním parametrov kvality a efektívnosti procesov.

**Predmet činnosti**

- kúpa tovaru za účelom jeho predaja konečnému spotrebiteľovi (maloobchod),

- kúpa tovaru za účelom jeho predaja iným prevádzkovateľom živnosti (veľkoobchod),

- sprostredkovateľská činnosť v oblasti obchodu, výroby a služieb,

- reklamná a propagačná činnosť,

- usporadúvanie školení, seminárov a vzdelávacích podujatí,

- organizovanie kultúrnych podujatí,

- prieskum trhu a verejnej mienky,

- prenájom strojov a prístrojov bez obsluhujúceho personálu,

- prenájom motorových vozidiel,

- prenájom kancelárskych strojov a zariadení,

- prenájom ostatných strojov a nástrojov,

- prenájom hnuteľných vecí – leasing,

- poradenská činnosť v oblasti nákupu a predaja tovarov,

- výroba zvukových a zvukovo-obrazových záznamov (audio, video),

- organizačno-technické zabezpečenie výroby audiovizuálnych programov,

- vydávanie periodickej a neperiodickej tlače,

- vedenie účtovníctva,

- činnosť organizačných a ekonomických poradcov,

- činnosť účtovných poradcov,

- administratívne služby,

- automatizované spracovanie údajov,

- správa registratúrnych záznamov,

- sprostredkovanie predaja, prenájmu a kúpy nehnuteľností (realitná činnosť).

- sekretárske práce

- pomocné stavebné práce – sekacie, búracie a kopacie

- výroba reagencií na stanovenie organických a anorganických látok v zmesiach (okrem používania vysoko rizikových látok),

- výroba, inštalácia, opravy elektrických strojov a prístrojov,

- expertízy v oblasti metrológie, normalizácie, skúšobníctva, akosti v rozsahu voľnej živnosti,

- poradenská činnosť v oblasti metrológie, normalizácie, skúšobníctva, akosti,

- prevádzkovanie stredísk kalibračnej služby,

- výkon kalibrácie meradiel.

**Základná organizačná štruktúra**





# 3. Čo priniesol so sebou rok 2017

Základné obchodné činnosti

Rok 2017 priniesol okrem prehĺbenia činnosti v našich 7-ich oblastiach pôsobenia (laboratórna diagnostika, urgentná diagnostika, ambulantná diagnostika, diagnostika pre domáce použitie, veterinárna diagnostika, krvné banky a aferéza, kalibrácia a skúšobníctvo) aj zmenu v prístupoch k jednotlivým skupinám zákazníkov. Naša činnosť sa rozšírila hlavne priamym a neustálym pôsobením v ambulanciách lekárov a v laboratórnych sieťach, kde sme upevnili svoju pozíciu.

Hlavnou zmenou roku 2017 bolo vytvorenie pozícii piatich koordinátorov činností a personálne posilnenie servisného-aplikačného, obchodného aj ekonomického oddelenia spoločnosti, noví kolegovia prispeli ku plnohodnotnému regionálnemu aj odbornému pokrytiu oblastí nášho podnikania. Pokračovalo hľadanie nových produktov, resp. hľadanie zdrojov - priamych výrobcov, mimoriadnu pozornosť sme venovali molekulárnej biológii a mikrobiológii.

Produkty a služby

Zabezpečujeme komplexnú ponuku:

* prístrojov, diagnostického a spotrebného materiálu, pre vyššie zmienené typy zákazníckych skupín,
* technického a aplikačného servisu spojeného so službou kalibračného laboratória.

Naša spoločnosť má celoslovenskú pôsobnosť a každý projekt manažér má okrem konkrétneho typu zákazníckej skupiny vo svojej pôsobnosti určitý región a portfólio dodávateľov z Európy, Ázie a USA ( Human – SRN, Dr. Mueller – SRN, Terumo BCT – USA, Elitech – Francúzsko, Mast Diagnostics – SRN, Gonotec – Nemecko, Medica Corporation – USA, Alere - USA, Arkray – Japonsko, Sure Screen Diagnostic – Veľká Británia, Diatron – Maďarsko, Dirui – Čína, Novatec – Nemecko, ScheboTech – Nemecko, Immunolab – Nemecko, Dialab – Rakúsko, Eurospital - Taliansko...).

Spoločnosť aj v roku 2017 pracovala podľa princípov manažmentu kvality a plnila proces budovania systému riadenia kvality podľa požiadaviek normy STN EN ISO 9001:2008.

# 4. Nové výzvy do ďalších rokov

Vízia spoločnosti

Základnou víziou je byť spoľahlivou spoločnosťou orientovanou na zákazníka. Špecifická oblasť pôsobenia našej spoločnosti, zdravotníctvo, je určujúcim faktorom aplikácie noriem riadenia kvality. Práca našich obchodných partnerov, pracovníkov laboratórií a lekárov, vyžaduje kvalitu bez kompromisov. Uvedomujeme si to, a preto neustálym zlepšovaním procesov a pracovných postupov smerujeme k najkvalitnejším dodávkam služieb, servisu, prístrojov, diagnostík a spotrebného materiálu pre laboratória a ambulancie.

Sme pripravení komunikáciou a neustálym zlepšovaním sa plniť požiadavky na najvyššej dosiahnuteľnej úrovni. Uchádzame sa o priazeň zákazníkov, ako spoľahlivý obchodný partner.

Predpokladaný rozvoj spoločnosti

Budeme pokračovať v obracaní svojej pozornosti mimo klinických laboratórii, na ambulancie lekárov, konečných užívateľov zdravotných pomôcok, POCT testov a prístrojov, nadviažeme spoluprácu s internetovými obchodmi, budeme rozširovať svoju expozíciu v štyroch slovenských laboratórnych sieťach.

Budeme naďalej posilňovať našu pozíciu v laboratórnych sieťach medicínskych laboratórii rozširovaním portfólia ponúkaných produktov a služieb.

Potenciál vidíme aj vo zvyšovaní podielu vlastných výrobkov na obrate našej spoločnosti.

Stratégia pre ďalšie roky

* individuálny prístup ku každému zákazníkovi,
* úprava cien na požadovanú úroveň zákazníka,
* plné pokrytie aplikačnej podpory pri zavádzaní metodík do praxe,
* prenikanie na trh lekárov v primárnej a preventívnej starostlivosti o pacienta,
* dobudovať vlastné výrobné laboratórium,
* preniknúť na trhy okolitých štátov EÚ.

#

# 5. Ľudské zdroje

Počet zamestnancov k  1. 1. 2017: 16

Počet zamestnancov k  31.12 .2017: 19

Hlavný pracovný pomer: 19

Materská dovolenka: 0

Dohoda: 0

Štruktúra zamestnancov k 31.12.2017:

muži: 10

ženy: 9

Svojim zamestnancom sa snažíme vytvárať vhodné pracovné podmienky a nezanedbávame ani oblasť profesionálneho rozvoja zamestnancov formou odborných školení, seminárov.

# 6. Výsledky hospodárenia spoločnosti

**Štruktúra výnosov**



**Štruktúra nákladov**



Komentár k výkazu ziskov a strát (výsledovka):

Spoločnosť vykázala za r. 2017 zisk po zdanení v celkovej výške 22 tis. EUR.

Celkové výnosy Spoločnosti medziročne poklesli o 101 tis. EUR. Hoci medziročný nárast tržieb bol v hodnote 89 tis. EUR, iné prevádzkové výnosy poklesli medziročne o 203 tis. EUR.

Celkové náklady spoločnosti medziročne vzrástli o 88 tis. EUR, čo bolo spôsobené nárastom prevádzkových nákladov o 159 tis. EUR. Na ich náraste sa podieľali náklady na spotrebované nákupy – nárast o 187 tis. EUR a osobné náklady – zvýšenie o 121 tis. EUR, čo bolo spôsobené náborom ďalších zamestnancov.

**Štruktúra majetku**

****

**Štruktúra zdrojov majetku**

****

Komentár k súvahe - aktíva:

Spoločnosť hospodári s vlastným dlhodobým hmotným majetkom, väčšinou obstaraným formou nákupu na splátky. V r. 2017 vzrástol stav dlhodobého majetku medziročne o 397 tis. EUR. Odpisy Dlhodobého hmotného majetku predstavovali sumu 144 tis. EUR.

Dlhodobý nehmotný majetok predstavuje najmä softvér.

Spoločnosť nevlastní akcie ani obchodný podiel v inej spoločnosti

Vývoj stavu zásob je priaznivý, v r. 2017 došlo k miernemu zvýšeniu ich stavu o 35 tis. EUR Pomaly obrátkové zásoby sa nevyskytujú na sklade, väčšina zásob sa obstaráva priamo podľa konkrétnej objednávky zákazníka. Opravnú položku k zásobám nebolo potrebné tvoriť.

Krátkodobé pohľadávky vzrástli medziročne o 535 tis. EUR, čo bolo spôsobené platobnou neschopnosťou Nemocníc. Avšak už v r. 2018 boli pohľadávky z r. 2016 oddlžené.

Komentár k súvahe - pasíva:

Celé základné imanie spoločnosti zapísané v obchodnom registri je splatené.

Vlastné imanie spoločnosti je v sume 126 tis. EUR.

Celkové záväzky medziročne vzrástli o 323 tis. EUR, čo je spôsobené nákupom Dlhodobého majetku na splátky.

Spoločnosť vytvára zákonný rezervný fond v súlade so Stanovami spoločnosti a Obchodným zákonníkom.

Krátkodobé rezervy v sume 32 tis. EUR sú najmä – rezerva na nevyčerpané dovolenky, rezerva na účtovnú uzávierku, daňové priznanie a audit. Spoločnosť tvorí aj rezervu na odchodné.

**Likvidita spoločnosti:**



6.1.Ukazovatele likvidity

Vyjadrujú schopnosť premeniť aktíva na peniaze bez významnej straty na hodnote a pokryť nimi záväzky.

|  |  |  |  |
| --- | --- | --- | --- |
| **UKAZOVATEĽ**  | **ROK 2017** | **ROK 2016** | **ROK 2015** |
| Likvidita pohotová | OPTIMUM: 0,2 - 0,6 | 0,0 | 0,1 | 0,0 |
| Likvidita bežná | OPTIMUM: 1,0 - 1,5 | 0,7 | 0,8 | 0,9 |
| Likvidita celková | OPTIMUM: 2,0 - 2,5 | 1,2 | 1,2 | 2,1 |

 Ukazovateľ celkovej likvidity nedosiahol optimálnu hodnotu, čím je vyššia hodnota ukazovateľa, tým je pravdepodobnejšie zachovanie platobnej schopnosti podniku. Spoločnosť je schopná uhrádzať svoje záväzky.

6.2.Ukazovatele aktivity

Umožňujú vyjadriť, kvantifikovať a analyzovať ako účinne podnik využíva svoj majetok. Vypovedajú o obratovosti (viazanosti) majetku ako celku i jeho jednotlivých častí. Vyjadrujú za koľko dní sú jednotlivé položky majetku schopné sa reprodukovať.

|  |  |  |  |
| --- | --- | --- | --- |
| **UKAZOVATEĽ v dňoch**  | **ROK 2017** | **ROK 2016** | **ROK 2015** |
| DOBA OBRATU ZÁSOB (z tržieb) | 43 | 41 | 41 |
| DOBA OBRATU KRÁTKODOBÝCH POHĽADÁVOK | 167 | 125 | 148 |
| DOBA SPLATNOSTI KRÁTKODOBÝCH ZÁVӒZKOV | 200 | 124 | 109 |
| DOBA OBRATU AKTÍV | 378 |  244 | 263 |

Zrýchľovanie doby obratu zásob je výhodné, pretože dochádza ku zníženiu materiálových a finančných zdrojov viazaných v spoločnosti. Ukazuje aj, ako sa podnik venuje marketingu.

V sledovanom období sa neznížila doba splatnosti krátkodobých záväzkov. Ukazovateľ doby splatnosti pohľadávok a záväzkov je dôležitý pre posúdenie časového nesúladu od vzniku pohľadávky do doby jej inkasa a od vzniku záväzku do doby jeho úhrady.

6.3. Ukazovatele zadĺženosti

 Na monitorovanie štruktúry finančných zdrojov firmy slúžia ukazovatele zadĺženosti. Vysokým podielom vlastných zdrojov firma zabezpečuje svoju stabilitu, nezávislosť, naopak pri ich nízkom podiele je firma nestabilná.

|  |  |  |  |
| --- | --- | --- | --- |
| **UKAZOVATEĽ v %** | **ROK 2017** | **ROK 2016** | **ROK 2015** |
| STUPEŇ SAMOFINANCOVANIA | 4,80% | 4,63% | 2,83% |
| CELKOVÁ ZADĹŽENOSŤ | 94,50% | 85,73% | 88,24% |
| ÚVEROVÁ ZADĹŽENOSŤ  | 0% | 0% | 0% |

Stupeň samofinancovania je opakom celkovej zadĺženosti. Je ukazovateľom finančnej stability spoločnosti. Odporúčaná hodnota pri ukazovateli samofinancovania je nad 30%. Čím vyššia je jeho hodnota, tým solídnejšie a odolnejšie voči kríze je financovanie spoločnosti, tým menšia je závislosť na veriteľoch. Za hornú hranicu ukazovateľa celkovej zadlženosti sa všeobecne považuje 50%.

6.4. Ukazovatele rentability

Vyjadrujú výnosnosť firemného úsilia transformovať tržby na zisk. Do ich úrovne a vývoja sa premieta úroveň a vývoj likvidity, aktivity a zadlženosti a ukazovatele rentability ich syntetizujú. Čím je výsledok rentability vyšší, tým spoločnosť lepšie hospodári, je úspešnejšia. Ukazovatele sú závislé od dosiahnutého čistého zisku v roku.

|  |  |  |  |
| --- | --- | --- | --- |
| **UKAZOVATEĽ** | **ROK 2017** | **ROK 2016** | **ROK 2015** |
| RENTABILITA CELKOVÉHO KAPITÁLU ROA | 0,012% | 0,125% | 0% |
| RENTABILITA TRŽIEB ROS | 0,050% | 0,069% | 0% |
| RENTABILITA VLASTNÉHO KAPITÁLU ROE | 0,18% | 2,036% | -0,037% |

Podľa ukazovateľa rentability celkového kapitálu možno posúdiť, či podnik efektívne hospodári so základnými prostriedkami, zásobami, s investíciami, platobnými prostriedkami atď. Akceptovateľný dlhodobý priemer môže byť 3 – 7 %. Ukazovateľ rentability je rozhodujúci pre majiteľov. Vyjadruje nakoľko je ziskom zhodnocovaný kapitál vložený akcionármi. Pri tomto ukazovateli je dôležité pre majiteľov, aby hodnota bola vyššia ako sú možnosti zhodnotenia finančných prostriedkov na finančnom trhu.

**7. Ďalšie skutočnosti**

a) Informácie o udalostiach osobitného významu, ktoré nastali po skončení účtovného obdobia.

Spoločnosť neidentifikovala žiadne významné následné udalosti.

b) Informácie o predpokladanom budúcom vývoji účtovnej jednotky.

Budúci vývoj spoločnosti bude ovplyvnený požiadavkami trhu, na ktoré musíme primerane pružne reagovať. Očakávané celkové oživenie ekonomiky.Viac v bode 4.Výročnej správy

c) Informácie o nákladoch na činnosť v oblasti výskumu a vývoja – ***bez náplne****.*

d) Informácie o nadobúdaní vlastných akcií, dočasných listov, obchodných podielov a akcií, dočasných listov a obchodných podielov materskej účtovnej jednotky – ***bez náplne****.*

e) Informácie o návrhu na rozdelenie zisku alebo vyrovnanie straty.

Spoločnosť vytvorila za rok 2017 účtovný zisk po zdanení vo výške 22 EUR, ktorý bude použitý v súlade so stanovami spoločnosti a rozhodnutím Valného zhromaždenia.

f) Informácie o údajoch požadovaných podľa osobitných predpisov – ***bez náplne.***

g) Informácie o tom, či účtovná jednotka má organizačnú zložku v zahraničí.

Spoločnosť nemá organizačnú zložku v zahraničí.

h) Finančné nástroje (§ 20 ods. 5 zákona o účtovníctve)

Spoločnosť nepoužíva finančné nástroje (napr. prevoditeľné cenné papiere, finančné rozdielové zmluvy, deriváty) podľa zákona č.566/2001 Z.z. o cenných papieroch v znení neskorších predpisov – preto nemá povinnosť uviesť špecifické **informácie o metódach riadenia rizík.**

i) Cenné papiere obchodované na regulovanom trhu (§ 20 ods. 6 a 7 zákona o účtovníctve).

Spoločnosť neemitovala cenné papiere (akcie), ktoré by boli prijaté na obchodovanie na regulovanom trhu (napr. Burza cenných papierov Bratislava). Preto spoločnosť nemá povinnosť vo výročnej správe uvádzať štruktúrované informácie podľa § 20 ods. 6 a 7 zákona o účtovníctve, napríklad – **vyhlásenie o správe a riadení.**

# 8. Účtovné výkazy

Príloha č. 1: Účtovná závierka

Príloha č. 2: Poznámky

#

# 9. Správa audítora

Príloha č. 3: Správa audítora

Akcionári spoločnosti rozhodli o ustanovení audítora na vykonanie auditu účtovnej závierky Spoločnosti za rok 2017. Audítorom je:

Ing. Milan Chovan

LEX-AUDIT spol. s r.o.

Damborského č.3

949 01 Nitra